પાલનપુર શહેરમાં જ્યાં જુઓ ત્યાં ગંદકીને કારણે સતત રોગચાળો ફેલાવાની ભિતી વચ્ચે લોકોમાં પાલિકાતંત્ર સામે રોષ ભભૂકી રહ્યો છે અને જાહેરમાર્ગો પર જ ગંદકી ઠાલવીને લોકોને ચોખ્ખાઈ રાખવાની શિખામણ આપતું પાલિકાતંત્ર જ ક્યારે સફાઈના પાઠ ભણશે તેવા સવાલો ઉદભવી રહ્યા છે ત્યારે શહેરના ડોક્ટર હાઉસ વિસ્તારમાં જાહેર કચરાના સ્ટેન્ડ ઉપર કેટલાક તબીબો દ્વારા હોસ્પિટલમાંથી સરકારે નક્કી કરેલ સંસ્થાઓને બાયો મેડીકલ વેસ્ટ આપવાને બદલે લોહીથી ભરેલા કપડા તેમજ નીડલ્સ અને અન્ય બાયો મેડીકલ વેસ્ટ કચરાના જાહેર સ્ટેન્ડ પર ફેંકવાને કારણે કચરો ભરવા જતા સફાઈ કર્મીઓને પણ મુશ્કેલી પડતી હોવાની અને તેના કારણે ગંદકીનો ઉપદ્રવ વધતા રોગચાળો ફેલાય અને ખુદ સફાઈ કર્મીઓ પણ રોગચાળામાં સપડાય તેવી ભિતી વચ્ચે આ બાબતે ફરીયાદ ઉઠતા નગરપાલીકા દ્વારા ૩૦ તબીબોને આ બાબતે નોટીસ આપવામાં આવી છે તેમ નગરપાલિકાના સેનીટેશન ઈન્સપેક્ટરે જણાવ્યુ હતુ.